ZAVOD ZA HITNU MEDICINU POŽEŠKO-SLAVONSKE ŽUPANIJE

OSJEČKA ULICA 109, POŽEGA

UR.BROJ: 02-1234/03-2025 

Požega, 29. rujna 2025.g.

ZAPISNIK S 24. SJEDNICE V. SAZIVA UPRAVNOG VIJEĆA

ZAVODA ZA HITNU MEDICINU POŽEŠKO-SLAVONSKE ŽUPANIJE

24. sjednica Upravnog vijeća Zavoda za hitnu medicinu Požeško-slavonske županije u V. sazivu održana je 29. rujna 2025.g. u 10.00 sati u ravnateljstvu Zavoda.


Na sjednici su sudjelovali:

· Marijan Višaticki, dipl.iur. – predsjednik Upravnog vijeća 

· Sanja Predavec, dr.med. – član Upravnog vijeća – sudjelovanje video vezom
· Sandra Sekulić Pojer, dipl.novin. – član Upravnog vijeća

· Boško Obradović, prof. - član Upravnog vijeća – sudjelovanje putem mobitela - online
· Fabijan Barišić, dipl.iur.univ.spec.iur – ravnatelj 

· Slobodan Manović, univ.spec.oec. – pomoćnik ravnatelja za financije 
· Dijana Gilich, bacc.admin.publ. - zapisničar

Odsutni i pravovremeno opravdani:
· Anamarija Petković, mag.med.tech. – član Upravnog vijeća 
· Rihard Perinović, dr. med. spec. obit. med. – član Upravnog vijeća

Predsjednik UV Marijan Višaticki, dipl.iur.univ.spec.iur. pozdravio je prisutne članove te predložio sljedeći dnevni red:

1. Usvajanje zapisnika s prethodne sjednice,

2. Usvajanje pokazatelja financijskog poslovanja za mjesec kolovoz 2025.g.,

3. Donošenje Odluke o imenovanju Etičkog povjerenstva, Povjerenstva za kvalitetu i Povjerenstva za lijekove, 

4. Različito.

Predloženi dnevni red jednoglasno je usvojen. 
AD/1
Jednoglasno je usvojen zapisnik s prethodne 23. sjednice Upravnog vijeća.
AD/2
G. Manović prisutnima je pojasnio financijski izvještaj za kolovoz 2025.g. U izvještajnom razdoblju Zavod za hitnu medicinu Požeško-slavonske županije uprihodovao je 460.479,00 eura dok su rashodi iznosili 590.380,00 eura što znači da je ostvaren manjak prihoda u iznosu 129.901,00 eura. Stanje obveza na dan 31. kolovoza 2025.g. je 571.757,00 eura (uključivo s plaćama za zaposlene za svibanj). Dospjelo je 558,00eura. Stanje potraživanja na isti dan je 460.661,00 eura. Nije bilo dospjelih potraživanja. Zaključno s 31. kolovoza Zavod ima višak prihoda u odnosu na rashode u iznosu od 78.000,00 eura. Razlog ovolikom manjku u kolovozu je stavka izdataka za kapitalna ulaganja – kupovina dva vozila za potrebe sanitetskog prijevoza u iznosu 180.000,00 eura.

Članovi Upravnog vijeća jednoglasno su usvojili ovaj Izvještaj.
AD/3

Ravnatelj Zavod pojašnjava potrebu donošenja nove Odluke o imenovanju članova Etičkog povjerenstva, Povjerenstva za kvalitetu i Povjerenstva za lijekove. Budući je članovima istekao mandat od četiri godine potrebno je ponovno imenovanje članova o čemu odluku donosi Upravno vijeće. Ravnatelj objašnjava da se članovi neće mijenjati te ostaju kao i do sada osim što se u Povjerenstvu za kvalitetu predlaže Igor Dovođa umjesto Mirele Pavelke koja je na porodiljnom dopustu za treće dijete. Predsjednik UV nakon saslušanja stavlja točku dnevnog reda na usvajanje. 
Članovi Upravnog vijeća jednoglasno su usvojili ovaj prijedlog.


AD/4

Točku 4. također pojašnjava ravnatelj Zavoda, a radi se o dvije stavke. Produljenje radnog odnosa nakon 65. godine života za doktora Perinovića, ujedno i zamjenika ravnatelja Zavoda. Budući da svake godine moramo ishoditi suglasnost Ministarstva zdravstva potrebna nam je prethodna suglasnost Upravnog vijeća. Druga točka odnosi se na obvezu educiranja ravnatelja ustanova sukladno odredbi članka 85. Zakona o zdravstvenoj zaštiti, a radi se o jednogodišnjem programu stručnog usavršavanja, Menadžment u zdravstvu. Ravnatelji ustanova su obvezni završiti edukaciju u trajanju od godinu dana, a budući se edukacija financira iz sredstava Zavoda, također je potrebna prethodna Odluka Upravnog vijeća. 

Sjednica Upravnog vijeća Zavoda završila je u 10:20 sati.

              Zapisničar


  m.p.
                  Predsjednik Upravnog vijeća

Dijana Gilich, bacc.admin.publ.
      

         Marijan Višaticki, dipl.iur. univ.spec.iur.
__________________________
                       _______________________________

